b'\n_START_ARTICLE_\nO treh bratih in kralji\xc4\x8dni, ki ji je zrasel rep\n_START_SECTION_\nAnaliza in interpretacija\n_START_PARAGRAPH_\nBili so trije bratje, ki so \xc5\xbeeleli oditi v svet. Mati jim je dala privoljenje, najstarej\xc5\xa1emu pa je zaupala skrb za mlaj\xc5\xa1a dva brata. Tako so od\xc5\xa1li v svet in pri\xc5\xa1li do gozda, kjer jih je zajela no\xc4\x8d. Splezali so na smreko, tako da je najstarej\xc5\xa1i sin najmlaj\xc5\xa1ega odnesel v vrh smreke, srednjega je polo\xc5\xbeil v sredo, sam pa je sedel na spodnjo vejo, da bi lahko ujel brata \xc4\x8de bi padla iz svoje veje. Ko se je zno\xc4\x8dilo so pod smreko pri\xc5\xa1le tri deklice, ki so bile \xc4\x8darovnice. Imele so vsega dovolj, \xc5\xbeelele so si le \xc5\xa1e mladeni\xc4\x8dev. Ko so mladeni\xc4\x8di to sli\xc5\xa1ali, so eden za drugim splezali s smreke in se jim ponudili. Pod smreko so ostali do jutra, nato pa so morali oditi vsak svojo pot. Vsaka deklica je svojemu mladeni\xc4\x8du v slovo \xc5\xbeelela nekaj podariti. Tako je najstarej\xc5\xa1i sin dobil trobento, ki je bila kot \xc5\xa1katla. \xc4\x8ce jo bo odprl, ne bo tisti, ki bo poleg njega, ni\xc4\x8d vedel, in lastnik \xc5\xa1katle bo lahko naredil, kar bo hotel. Srednji brat je dobil mo\xc5\xa1njo, iz katere ve\xc4\x8d bi vzel, ve\xc4\x8d bi bilo v njej. Najmlaj\xc5\xa1i brat pa je dobil trobento, s katero bi, \xc4\x8de bi pihnil vanjo priklical toliko konjenikov in pe\xc5\xa1cev, kolikor bi hotel in bi lahko premagal vsako vojsko. Ko so bratje pri\xc5\xa1li do mesta, je starej\xc5\xa1i brat vzel mo\xc5\xa1njo srednjega brata in se odpravil svojo pot v mesto. Ko je sli\xc5\xa1al, da h\xc4\x8derka njihovega kralja rada igra z vsakim, ki pride mimo in pri tem tudi vedno zmaga, se je tudi sam od\xc5\xa1el preizkusit. Brat je polo\xc5\xbeil mo\xc5\xa1njo na mizo in dlje ko je igral, ve\xc4\x8d je imel denarja, ona pa je nenehno dobivala od njega. Kralji\xc4\x8dni se je vse to zdelo \xc4\x8dudno in obljubila mu je, da ga vzame za mo\xc5\xbea \xc4\x8de ji poka\xc5\xbee kaj ima v mo\xc5\xa1nji. Ko ji je mladeni\xc4\x8d razodel skrivnost mo\xc5\xa1nje, jo je kralji\xc4\x8dna vzela in dala poklicati slu\xc5\xbeabnike, ki so ga vrgli skozi vrata. Vrnil se je k bratoma in vzel trobento najmlaj\xc5\xa1ega, da bi si pridobil mo\xc5\xa1njo nazaj. Pri\xc4\x8del je trobiti in iz nje so pri\xc5\xa1li sami vojaki. Kralj se je samo ob pogledu na mno\xc5\xbeico vdal in pri\xc5\xa1leku obljubil roko svoje h\xc4\x8dere. Ko je kraljeva h\xc4\x8di pri\xc5\xa1la do najstarej\xc5\xa1ega brata si je \xc5\xbeelela videti trobento in brat ji jo je pokazal in ji tudi razodel njeno skrivnost. Ko ji je nato pokazal \xc5\xa1e \xc5\xa1katlico, mu je ona vse skupaj vzela in mladeni\xc4\x8d je \xc5\xbealosten, la\xc4\x8den in utrujen od\xc5\xa1el v gozd. Legel je pod neko drevo in tam zaspal, ko pa se je zbudil je bilo na njem polno belih in \xc4\x8drnih smokev. Pri\xc4\x8del je jesti bele smokve in kar naenkrat mu je zrasel rep. Ker je bil potrt mu je bilo vseeno zato je nadaljeval, dokler se belih smokev ni najedel. Nato je pri\xc4\x8del jesti \xc5\xa1e \xc4\x8drne smokve in rep mu je odpadel. Nabral je smokve in jih odnesel na trg da bi jih prodal. Bele je prodajal po zelo dragi ceni, da bi si jih lahko privo\xc5\xa1\xc4\x8dila le kralji\xc4\x8dna. Ko je mimo pri\xc5\xa1la kraljeva h\xc4\x8di ji je prodal bele smokve in ko jih je pojedla ji je za\xc4\x8del rasti rep. Kralj je poklical vse zdravnike v njegovem kraljestvu, toda nih\xc4\x8de ji ni upal odrezati repa. Najstarej\xc5\xa1i brat se je preoblekel v zdravnika in kralj mu je obljubil roko svoje h\xc4\x8dere \xc4\x8de mu uspe odstraniti rep. Mladeni\xc4\x8d pa je zahteval, da se najprej poro\xc4\x8dita in \xc5\xa1ele nato bo resni\xc4\x8dno odstranil rep in kralj in kralji\xc4\x8dna sta v to privolila. Preden sta se poro\xc4\x8dila, ji je dal \xc4\x8drno smokvo, da jo je pojedla. Takoj ji je odpadel rep in poro\xc4\x8dila sta se. Tako je najstarej\xc5\xa1i brat postal kralj.'